З такой жа хуткасцю, як гарады забудоўваюцца шклянымі гмахамі, рады прамысловых альпіністаў папаўняюцца навічкамі. Улетку добра відаць, як яны, быццам мурашкі, лазяць па будынках. Асабліва за альпіністамі цікава назіраць, калі яны знаходзяцца на цяжкадаступных з-за сваіх формаў будынках. Да прыкладу, на ромбакубаактаэдры, гэта значыць на Нацыянальнай бібліятэцы. Забяромся з імі на вышыню і даведаемся, як гэта — працаваць, не адчуваючы пад нагамі зямлі.